Directora general de Contractació Pública
El passat 15 de maig de 2018 la Comissió Europea va aprovar la Guia per a la Compra Pública d'Innovació amb l'objectiu de ser un instrument útil i eminentment pràctic per als compradors públics d'innovació.
La Guia consta de quatre capítols amb el següent contingut:
Capítol 1: Familiaritzar-se amb la compra pública d'innovació
Capítol 2: Construir el marc polític necessari per a la compra d'innovació.
Capítol 3: Atreure els innovadors
Capítol 4: Atreure la innovació
Cada capítol conté definicions i conceptes clau i exemples de bones pràctiques útils per als compradors públics d'innovació.
El primer capítol defineix la compra pública d'innovació i explica els objectius a assolir mitjançant aquest tipus de contractació: eficiència i una millor qualitat dels serveis públics.
Què és la compra pública d'innovació?
La Guia aclareix el concepte de compra pública d'innovació i ho fa en termes amplis: qualsevol tipus de contractació que inclogui almenys un dels següents aspectes:
En el primer cas, el comprador públic compra la recerca i els serveis de desenvolupament de productes, serveis o processos que encara no existeixen.
El comprador públic descriu la seva necessitat i incita les empreses i els investigadors a desenvolupar un producte, servei o procés innovador que respongui a la seva necessitat.
En el segon cas, el comprador públic, enlloc de comprar fora del mercat, actua com un pioner i compra un producte, servei o procés que és nou en el mercat i que conté característiques substancialment noves.
Aquest tipus d'innovació, que aporta un millor rendiment i valor afegit a diversos interessats, de vegades encaixa en un sistema tradicional (innovació incremental) però sovint distorsiona els sistema perquè crea diferents actors, fluxos, valors, etc. (innovació disruptiva) o fins i tot requereix una transformació més àmplia i s'adreça a necessitats no satisfetes i a convocatòries per a reformes organitzatives o estructurals (innovació transformadora).
Com crear un marc polític favorable a la compra pública d'innovació?
La Guia subratlla la importància que hi hagi un compromís polític clar i favorable a la compra pública d'innovació.
El mandat polític actua impulsant la compra pública d'innovació.
Aquest mandat pot anar acompanyat d'una campanya de comunicació i de compromisos pressupostaris per assegurar-ne l'èxit.
És important establir prèviament el nivell d'ambició que es vol assolir i convertir aquest objectiu en accions i compromisos mitjançant una estratègia i un pla d'acció.
El marc ha d'establir els objectius polítics i les prioritats, les definicions, indicadors, rols i responsabilitats.
El pla d'acció ha de comprometre un conjunt clarament definit d'accions, actors, eines, recursos, pressupostos, resultats esperats i temps d'implementació.
La compra pública d'innovació no es pot improvisar; per això és necessari construir la capacitat: temps, diners i expertesa.
Això implica accions formatives, impulsar la cooperació interadministrativa i endegar una cultura d'emprenedoria que puguin ajudar a construir la necessària capacitat per a la compra d'innovació a un cost assequible.
Es pot impulsar a través de centrals de compres o altres estructures que permetin agrupar els compradors d'innovació.
Per superar l'aversió al risc es poden crear incentius a la innovació com premis, etc.
L'atracció d'innovadors és un altre dels factors clau.
Facilitant l'accés als petits innovadors, reduint les càrregues administratives, ajustant els criteris d'adjudicació, emprant la divisió en lots, emprant eines de contractació oberta com dades obertes, estàndards i codis oberts, establint fórmules de pagament favorables a les PIME i mobilitzant els innovadors.
Finalment, per a l'atracció d'innovació tres són els factors clau a tenir en compte a l'hora de preparar la contractació: la redacció del plec de prescripcions tècniques, la fixació dels criteris d'adjudicació i la selecció del procediment.
En relació als plecs de prescripcions tècniques, cal escoltar els usuaris dels serveis públics i realitzar consultes preliminars al mercat, evitar les prescripcions tècniques molt detallades i apostar per clàusules molt obertes i flexibles i per l'admissió de variants.
Pel que fa als criteris d'adjudicació, la Guia aposta pels criteris MEAT ( Most Economically Advantageous Tender o oferta econòmicament més avantatjosa en anglès) per valorar la qualitat i el preu i no només el preu.
Els criteris MEAT inclouen els següents elements:
També cal tenir molt en compte els drets de propietat intel·lectual i el seu tractament en el contracte públic, és a dir, si es transfereix als poders públics la propietat intel·lectual dels resultats de la innovació o bé si aquests drets queden a mans dels proveïdors de la innovació.
Hi ha diverses fórmules possibles.
Per últim cal seleccionar algun dels procediments que afavoreixen aquest tipus de contractació: